**Senijad Ibričić** (Kotor Varoš, 26. rujna. 1985.) je bosanskohercegovački nogometni reprezentativac.

Karijera
--------

Krenuo je Ibričić sa nogometnom karijerom nastupavši za NK Podgrmeč iz Sanskog Mosta u Bosni i Hercegovini odakle u siječnju 2004. godine kao 18-godišnjak odlazi na probu u Monaco, no, ne potpisuje ugovor. 6 mjeseci kasnije, u predvečerje Hajdukove blamaže sa Shelbourneom, dolazi na probu u Split.   

Zadržao se oko mjesec dana, u samom gradu "podno Marjana", te na pripremama u Sloveniji. Iako je krenuo sa 3 pogotka u prvoj pripremnoj utakmici, tadašnji trener "bilih" Ivan Katalinić nije u njemu vidio pojačanje, te Ibro razočaran napušta klub.

### Zagreb

Odmah nakon te probe, odlazi na još jednu u Kranjčevićevu gdje je napokon potpisao ugovor, i to već nakon par odrađenih treninga. Debitirao je 31. srpnja baš na Poljudu tokom Zagrebove 4:2 pobjede.   

Već za vrijeme te prve sezone u Zagrebu biva jedan od boljih igrača kluba zabilježivši 26 utakmica, te 3 pogotka. U sličnom stilu nastavlja sve do studenog 2006. i gostovanja u Rijeci gdje ozlijeđuje prednje križne ligamente, što ga miče sa terena na 6 mjeseci. Ipak, već se nagodinu vraća u velikom stilu, te bilježi najbolju sezonu do tad. U 31 nastupu zabija 12 puta, uz to jednom prilikom čak 4 gola na utakmici sa Međimurjem. Na kraju sezone navijači kluba dodjeljuju mu nagradu "Ponos purgera" za najboljeg igrača sezone.

Uoči sezone 2008./09. opet je na probi. Ovaj put u kijevskom Dinamu. No, iako je struka ukrajinskog kluba bila zadovoljna igračem, zbog nesuglasica oko odštete Zagrebu transfer ipak nije realiziran. 

### Hajduk

Nakon toga javlja se Hajduk, sa željom da ispravi pogrešku napravljenu prije 4 godine. Nakon dogovorene odštete od 1.5 milijuna €, Ibričić potpisuje 5-godišnji ugovor za Hajduk.   

Kreće dobro, donosi klubu pobjedu u prvom kolu prvenstva golom iz slobodnog udarca u stilu legendarnog Blaža Sliškovića, ali se kasnije ipak znao naći i na klupi, a pred kraj jeseni, pod vodstvom Ante Miše, postaje partner Nikole Kalinića u vršku napada. Tijekom druge polusezone 2008./09. Ibričić postaje miljenik Torcide radi svoje dobre igre i zalaganja na terenu. Uskoro je glavni igrač Hajduka i neizostavni član udarne postave. U sezoni 2009./10. postaje glavni igrač Hajduka te na kraju sezone dobiva nagradu žutu majicu Sportskih novosti te postaje prvi igrač Hajduka još od 1992. i Gorana Vučevića koji je dobio tu prestižnu nagradu.

U kolovozu 2010. mu je dodjeljena nagrada Hajdučko srce koju dobivaju igrači Hajduka koji na terenu pokazuju najveću borbenost.

Statistika u Hajduku

| Natjecanje | Nastupi | Golovi |
| --- | --- | --- |
| Prvenstvo | 76 | 35 |
| Kup | 16 | 9 |
| Superkup | 1 | 0 |
| Međunarodne | 16 | 5 |
| Splitski podsavez | 0 | 0 |
| **Ukupno** | **109** | **49**
 |
| Prijateljske | 47 | 14 |
| ***Sveukupno*** | **156** | **63** |

### Lokomotiv

13. siječnja biva transferiran u ruski klub Lokomotiv Moskva za 5 milijuna € i 20% od idućeg transfera.

### Reprezentacija

U reprezentaciji je dosad zabilježio 40 nastupa i postigao 4 pogotka. Dolaskom bivšeg mu trenera iz Zagreba, Miroslava Blaževića, na izborničko mjesto postao je standardan igrač u reprezentaciji BiH.

Statistika karijere
-------------------

| Sezona | Klub | Liga | Nastupi | Golovi |
| --- | --- | --- | --- | --- |
| 2003./04.
  |  BIH NK Podgrmeč | Nogometna Premijer liga BiH | 23
  | 16
  |
| 2004./05. |  HRV NK Zagreb | Prva HNL | 27
  | 3
  |
| 2005./06. |  HRV NK Zagreb | Prva HNL | 25
  | 3
  |
| 2006./07. |  HRV NK Zagreb | Prva HNL | 17
  | 4
  |
| 2007./08. |  HRV NK Zagreb | Prva HNL | 31
  | 12
  |
| 2008./09. |  HRV Hajduk Split | Prva HNL | 30
  | 12
  |
| 2009./10. |  HRV Hajduk Split | Prva HNL | 29
  | 17
  |
| 2010./11. |  HRV Hajduk Split | Prva HNL | 16
  | 6
  |
| 2011./12.
  |  RUS Lokomotiv | Ruska Premijer liga | 28
  | 4
  |
|
| 2012./13.
  |  TUR Gaziantepspor | Süper Lig | 13
  | 2
  |
|
| 2012./13.
  |  TUR Kasımpaşa SK | Süper Lig | 14
  | 4
  |
|

Zadnje ažuriranje 16. kolovoza 2013. godine

Izvori
------

1. ↑  „Jednim zamahom razbio sve hajdučke tabue". Arhivirano iz originala na datum 2014-07-24. Pristupljeno 2014-07-26.
2. ↑  "Hajdučko srce" očekivano - Senijadu Ibričiću!
3. ↑  Statistika na službenim stranicama HNK Hajduk
4. ↑  Pao dogovor u Moskvi: Ibričić u Lokomotiv za pet milijuna eura.

Vanjske poveznice
-----------------

* Profil Senijada Ibričića na engleskom
* Profil Senijada Ibričića na hrvatskom
* Ibričić - intervju Arhivirano 2016-03-04 na Wayback Machine-u

| * p
* r
* u
Žuta majica Sportskih novosti (Igrač godine 1. hrvatske nogometne lige) |
| --- |
| 
1992. Goran Vučević • 
1993. Goran Vlaović • 
1994. Mladen Mladenović • 
1995. Robert Špehar • 
1996. Igor Cvitanović • 
1997. Igor Cvitanović • 
1998. Mario Bazina • 
1999. Miljenko Mumlek • 
2000. Ivan Bošnjak • 
2001. Boško Balaban • 
2002. Ivica Olić • 
2003. Ivica Olić • 
2004. Niko Kranjčar • 
2005. Mladen Bartolović • 
2006. Eduardo • 
2007. Eduardo • 
2008. Luka Modrić • 
2009. Mario Mandžukić •
2010. Senijad Ibričić •
2011. Ivan Krstanović •
2012. Anas Sharbini •
2013. Leon Benko •
2014. Duje Čop •
2015. Gabrijel Boban •
2016. Tino-Sven Sušić •
2017. Franko Andrijašević •
2018. Héber Araujo dos Santos
 |